LISA

Vorm, millega liikmesriigid esitavad komisjonile määruse (EL) 2021/1147 artiklis 35 osutatud iga-aastase tulemusaruande Varjupaiga-, Rände- ja Integratsioonifondi kohta

IDENTIFITSEERIMISANDMED

CCI Nimetus Versioon Aruandeaasta Aruande seirekomisjoni poolt kinnitamise kuupäev

1. Tulemuslikkus

1.1. Rakendamisel tehtud edusammud vastavalt määruse (EL) 2021/1147 artikli 35 lõike 2 punktile a

Andke aru programmi iga erieesmärgi rakendamisel tehtud edusammude ning programmi vahe-eesmärkide ja sihtväärtuste saavutamise kohta, võttes arvesse kõige uuemaid andmeid aruandeaasta kohta, nagu on nõutud määruse (EL) 2021/1060 artiklis 42. See tähendab koondandmeid, mis saadakse aruande esitamise aastale eelneva aasta 31. juuliks.

Teave iga erieesmärgi raames saavutatud edusammude kohta tuleks eelistatavalt esitada rakendusmeetmete, soovituslike meetmete ja programmis kindlaks määratud soovitud tulemuste kaupa.

Kirjeldage ka kõiki meetmeid ja olulist tegevust, mis on seotud määruse (EL) 2021/1060 artikli 8 lõikes 2 osutatud partnerluste rakendamisega.

Kirjutage vastus siia. Maksimumpikkus: 7 000 tähemärki

1.2. Tulemuslikkust mõjutavad probleemid vastavalt määruse (EL) 2021/1147 artikli 35 lõike 2 punktile b

Kirjeldage iga erieesmärgi puhul probleeme, mis mõjutavad programmi tulemuslikkust aruandeaastal, ning nende probleemide lahendamiseks võetud meetmeid.

Kui see on võimalik ja asjakohane, eristage probleeme, mis on seotud järgmisega:

— tulemustest teatamata jätmine (1);

— eesmärkide seadmine (2);

— menetluslikud viivitused ja haldussuutlikkus (3);

— toimingute kavandamine ja/või rakendamine (5);

— muud küsimused.

Kirjeldage strateegia või riiklike eesmärkide kõiki muudatusi või tegureid, mis võivad tulevikus muudatusi põhjustada, samuti muutusi, mida need muudatused on põhjustanud tulemusraamistiku kehtestamise metoodika kohastes hinnangulistes eesmärkides.

Lisage teave põhjendatud arvamuste kohta, mille komisjon on esitanud seoses Euroopa Liidu toimimise lepingu (edaspidi „ELi toimimise leping“) artikli 258 kohaste rikkumismenetlustega ja mis on seotud fondi rakendamisega.

Kirjutage vastus siia. Maksimumpikkus: 7 000 tähemärki

1.3. Konkreetsed leevendusmeetmed

Kui see on asjakohane, kirjeldage lühidalt, kuidas programmi meetmed aitasid leevendada rändesurve olulised ja ootamatud muutused, mis tulenesid kolmandate riikide sotsiaal-majandusliku või poliitilise olukorra ettenägematust halvenemisest. Võimaluse korral viidake sel eesmärgil ümberpaigutatud vahendite hulgale ning nendega seotud väljunditele ja saavutatud tulemustele.

Pöörake erilist tähelepanu meetmetele, mida võetakse selliste ootamatute muutuste mõju leevendamiseks ja mille abil saavutatut ei pruugi tavapärased väljund- ja tulemusnäitajad täielikult kajastada.

Kirjutage vastus siia. Maksimumpikkus: 4 000 tähemärki

1.4. Tegevustoetus vastavalt määruse (EL) 2021/1147 artikli 21 lõikele 3

Kui aruandeaasta jooksul kasutati tegevustoetust, kirjeldage, kuidas see aitas kaasa fondi eesmärkide saavutamisele (6).

Kui valitud tegevuste tegevustoetuse kumulatiivsed rahastamiskõlblikud kogukulud ületavad aruandeaasta lõpus 15 % programmi kogueraldisest, selgitage selle põhjuseid. Lisaks, kui on oht, et programmitöö perioodi lõpuks ületatakse piirmäär, kirjeldage selle leevendamiseks kavandatud meetmeid.

Kirjutage vastus siia. Maksimumpikkus: 4 000 tähemärki

1.5. Erimeetmed (7)

Kirjeldage aruandeaasta jooksul võetud erimeetmete olulisemaid tulemusi ning seda, kuidas need aitasid kaasa programmi eesmärkide saavutamisele ja liidu lisaväärtuse loomisele (8).

Kirjeldage, kuidas üksikmeetmed on nii menetluslikult (9) kui ka tegevuslikult (10) edenenud, ning tooge esile nende tulemuslikkust mõjutavad probleemid, eelkõige vahendite alakasutuse oht.

Vajaduse korral selgitage seda teavet projekti tasandil. Kui võib oodata kõrvalekaldumist esialgsest kavast, selgitage selle põhjuseid, kirjeldage võetud leevendusmeetmeid ja esitage muudetud ajakava.

Kirjutage vastus siia. Maksimumpikkus: 5 000 tähemärki

Märkige allpool olevasse tabelisse kõigi programmis rakendatud riiklike erimeetmete üksikasjad. Aruandlus piiriülese iseloomuga erimeetmete kohta peaks olema kooskõlas valitud aruandlusmeetodiga (11).

Eriees-märk Meetme nimi/viite-number Toetuse-saaja Rakendus-periood Rahastamis-kõlblikud kulud (12) Rahastamis-kõlblikud kulud (13) Edusammud asjaomaste ühiste ja/või programmispetsiifiliste näitajate valdkonnas (14) Väljund Tulemus

1.6. Ümberasustamine ja ümberpaigutamine vastavalt määruse (EL) 2021/1147 artikli 35 lõike 2 punktidele g ja h

Märkige allpool olevasse tabelisse aruandeaasta konsolideeritud arvandmed.

Ümberasustamise kaudu vastu võetud isikute arv Humanitaarsetel põhjustel vastu võetud isikute arv vastavalt määruse (EL) 2021/1147 artikli 19 lõikele 2 Humanitaarsetel põhjustel vastu võetud haavatavate isikute arv vastavalt määruse (EL) 2021/1147 artikli 19 lõikele 3 Rahvusvahelise kaitse taotlejate või rahvusvahelise kaitse saajate arv, kes on riiki saabunud Rahvusvahelise kaitse taotlejate või rahvusvahelise kaitse saajate arv, kes on riigist lahkunud

Kui see on asjakohane, kirjeldage mis tahes parandusi või muudatusi väärtustes, mis saadetakse kaks korda aastas Euroopa Liidu fondide haldamise süsteemi andmeedastusmooduli kaudu ja mis kajastuvad eespool esitatud tabelis aruandeaasta konsolideeritud arvandmetes.

Kirjutage vastus siia. Maksimumpikkus: 2 500 tähemärki

1.7. Ainult 2024. aastal – projektide jätkamine vastavalt määruse (EL) 2021/1147 artikli 39 lõike 4 punktile e

Andke aru kõigi pärast 1. jaanuari 2021 jätkunud projektide kohta, mis valiti välja ja mida alustati Euroopa Parlamendi ja nõukogu määruse (EL) nr 516/2014 (15) alusel kooskõlas Euroopa Parlamendi ja nõukogu määrusega (EL) nr 514/2014 (16).

Kirjutage vastus siia. Maksimumpikkus: 4 000 tähemärki

2. Vastastikune täiendavus vastavalt määruse (EL) 2021/1147 artikli 35 lõike 2 punktile c

Kirjeldage fondist toetatavate meetmete ja muudest liidu fondidest, eelkõige liidu välisrahastamisvahenditest, (17) Euroopa Sotsiaalfond+-ist või selle eelkäijatest, Euroopa Regionaalarengu Fondist (ERF) (kas tööhõivesse ja majanduskasvu investeerimise eesmärgi või Euroopa territoriaalse koostöö eesmärgi raames), Sisejulgeolekufondist ning piirihalduse ja viisapoliitika rahastust antava toetuse vastastikust täiendavust ja kui see on asjakohane, (18) koostoimet aruandeaasta jooksul.

Pöörake erilist tähelepanu järgmisele:

— kolmandates riikides või nendega seoses võetavate meetmete vastastikune täiendavus liidu välistegevuse rahastutega, rõhutades aspekte, mis on kooskõlas liidu välispoliitika põhimõtete ja üldeesmärkidega ning

— selliste soodustavate mehhanismide kasutamine nagu kehtiv organisatsiooniline ja menetluskord, mis aitab saavutada koostoimet ja vastastikust täiendavust ning mis tahes võetud meetmed nende mehhanismide parandamiseks aruandeaastal.

Kui see on asjakohane, kirjeldage ka võetud meetmete vastastikust täiendavust asutustevahelise koostöö süvendamise seisukohast (19).

Kirjutage vastus siia. Maksimumpikkus: 6 000 tähemärki

3. Liidu acquis’ rakendamine, koostöö ja solidaarsus vastavalt määruse (EL) 2021/1147 artikli 35 lõike 2 punktile d

Kirjeldage lühidalt, kuidas programm aitas aruandeaasta jooksul rakendada liidu acquis’d (liidu õigustik) varjupaiga, seadusliku rände, integratsiooni, tagasisaatmise ning ebaseadusliku rände ja asjaomaste tegevuskavade valdkonnas ning edendas liikmesriikidevahelist koostööd ja solidaarsust.

Kirjutage vastus siia. Maksimumpikkus: 4 000 tähemärki

4. Teavitus- ja nähtavusmeetmed vastavalt määruse (EL) 2021/1147 artikli 35 lõike 2 punktile e

Kirjeldage, kuidas aruandeaasta jooksul teavitus- ja nähtavusmeetmeid rakendati. Viidake eelkõige kommunikatsioonistrateegias sätestatud eesmärkide saavutamisel tehtud edusammudele, mida mõõdetakse seonduvate näitajate ja sihtide abil. Vajaduse korral kirjeldage häid tavasid sihtrühmadeni jõudmisel ja/või projektide tulemuste levitamisel ja kasutamisel.

Kirjutage vastus siia. Maksimumpikkus: 4 000 tähemärki

Esitage link määruse (EL) 2021/1060 artikli 46 punktis b osutatud veebiportaalile ja kui veebisaidid ei ole samad, siis kõnealuse määruse artikli 49 lõikes 1 osutatud veebisaidile.

5. Eeltingimused ja horisontaalsed põhimõtted

5.1. Eeltingimused vastavalt määruse (EL) 2021/1147 artikli 35 lõike 2 punktile f

Kirjeldage, kuidas tagati määruse (EL) 2021/1060 III lisas sätestatud eeltingimuste täitmine ja kohaldamine kogu aruandeaasta jooksul, eelkõige seoses Euroopa Liidu põhiõiguste harta järgimisega. Kui see on asjakohane, kirjeldage vastavalt määruse (EL) 2021/1060 artikli 15 lõikele 6 muudatusi, mis mõjutasid eeltingimuste täitmist.

Kirjutage vastus siia. Maksimumpikkus: 5 000 tähemärki

5.2. Horisontaalsete põhimõtete järgimine vastavalt määruse (EL) 2021/1060 artiklile 9

Kirjeldage, kuidas oli aruandeaasta jooksul tagatud ühissätete määruses sätestatud horisontaalsete põhimõtete järgimine, eelkõige meeste ja naiste võrdõiguslikkus ning soolise aspekti arvestamise edendamine ning soo, rassilise või etnilise päritolu, usutunnistuse või veendumuse, puude, vanuse või seksuaalse sättumuse alusel diskrimineerimise vältimine.

Kirjutage vastus siia. Maksimumpikkus: 5 000 tähemärki

6. Projektid kolmandas riigis või seoses kolmanda riigiga vastavalt määruse (EL) 2021/1147 artikli 35 lõike 2 punktile i

Kirjeldage aruandeaasta jooksul kolmandas riigis või seoses kolmanda riigiga võetud meetmeid ning seda, kuidas need annavad fondi seatud eesmärkide saavutamisel liidu lisaväärtust. Märkige asjaomaste kolmandate riikide nimed. Esitage kirjeldus, milles selgitatakse, et fondist toetatavad meetmed ei ole suunatud arengule, need teenivad liidu sisepoliitika huve ja on kooskõlas liidusisese tegevusega. Vajaduse korral viidake komisjoniga peetud konsultatsioonidele enne projekti heakskiitmist (määruse (EL) 2021/1147 artikli 16 lõige 11).

Kirjutage vastus siia. Maksimumpikkus: 6 000 tähemärki

7. Kokkuvõte vastavalt määruse (EL) 2021/1147 artikli 35 lõikele 2

Esitage 1.–6. jao kokkuvõte, mis tõlgitakse ja tehakse üldsusele kättesaadavaks.

Kokkuvõte peab hõlmama vähemalt kõiki artikli 35 lõikes 2 loetletud punkte ja peaks eelistatavalt olema esitatud kõnealuste punktide kaupa.

Soovitatav on kasutada loetelupunkte, poolpaksus kirjas teksti või informatiivseid pealkirju, et huvitatud sidusrühmad saaksid hõlpsasti leida programmi peamised tulemused ja programmi tulemuslikkust mõjutavad peamised probleemid.

Kirjutage vastus siia. Maksimumpikkus: 7 500 tähemärki

(1) See osutab olukorrale, kus on lõhe näitajatega mõõdetud eesmärkide saavutamise nominaalse määra ja rakendamisel tehtud tegelike edusammude vahel. Näiteks võib väljunditest ja tulemustest teatamata jätmine olla tingitud IT-süsteemi arendamisega seotud probleemidest, käimasolevatest toimingutest, mille väljunditest ja tulemustest ei ole veel teatatud, andmete kogumisega seotud probleemidest, mis põhjustavad aeglast või mittetäielikku aruandlust jne.

(2) See viitab olukorrale, kus madal eesmärkide saavutamise määr ei ole tingitud aeglasest edenemisest, vaid pigem eesmärkide ebaõigest või ebarealistlikust seadmisest. See võib hõlmata eesmärkide seadmise metoodika kehtestamisel saadud kogemusi (nt valed või mittetäielikud eeldused või valitud võrdlusaluste väärtustega seotud probleemid) ning metoodika kavandatavaid muudatusi.

(3) Näiteks hankemenetlustega seotud küsimused, auditimenetlustega seotud küsimused, vahendite nappusega seotud probleemid korraldusasutuse tasandil, ettenägematu viivitus programmi vastuvõtmisel jne.

(4) See võib hõlmata näiteks sotsiaal-majanduslikke või poliitilisi tegureid, muutusi õiguskeskkonnas jne.

(5) Näiteks probleemid, mis on seotud meetme ulatusega (nt rahastamiskõlblikkuse kriteeriumid), toetusesaajate või osalejate vähene huvi, mis tahes kõrvalekalded meetme rakendamisel jne.

(6) Vajaduse korral viidake teabele, mis kuulub määruse (EL) 2021/1147 kohaldamisalasse ja mis on kättesaadav Schengeni hindamiste tulemusena, mis on tehtud kooskõlas nõukogu 7. oktoobri 2013. aasta määrusega (EL) nr 1053/2013, millega kehtestatakse hindamis- ja järelevalvemehhanism Schengeni acquis’ kohaldamise kontrollimiseks ja tunnistatakse kehtetuks täitevkomitee 16. septembri 1998. aasta otsus, millega luuakse Schengeni hindamis- ja rakendamiskomitee (ELT L 295, 6.11.2013, lk 27), ning nõukogu 9. juuni 2022. aasta määrusele (EL) 2022/922, mis käsitleb Schengeni acquis’ kohaldamise kontrollimiseks hindamis- ja järelevalvemehhanismi kehtestamist ja toimimist ning millega tunnistatakse kehtetuks määrus (EL) nr 1053/2013 (ELT L 160, 15.6.2022, lk 1);

(7) Piiriülese iseloomuga erimeetmete puhul varieerub käesoleva jao kohaldamisala sõltuvalt ülesannete ja kohustuste jaotusest juhtivate liikmesriikide ja muude osalevate liikmesriikide vahel ning kasutatava aruandlusmeetodi valikust. Seda on kirjeldatud komisjoni 14. veebruari 2022. aasta märgukirjas „Piiriülese iseloomuga erimeetmed Varjupaiga-, Rände- ja Integratsioonifondi, piirihalduse ja viisapoliitika rahastu ning Sisejulgeolekufondi raames: Partneritevahelised kokkulepped“ (Ares (2022)1060102).

(8) Liidu lisaväärtust määratletakse kui selliste tulemuste saavutamist, mis ületavad tulemusi, mida võiksid liikmesriigid saavutada üksi tegutsedes.

(9) Näiteks seoses hangetega või mis tahes muude ettevalmistavate meetmetega.

(10) Näiteks tulemused, väljundid, saavutused jne.

(11) Nagu on sätestatud komisjoni 14. veebruari 2022. aasta märgukirjas (Ares (2022)1060102).

(12) Valitud tegevuste rahastamiskõlblikud kogukulud, millest on komisjonile teatatud viimase aruandeaasta 31. juuliks.

(13) Rahastamiskõlblikud kogukulud, mille toetusesaajad on korraldusasutusele deklareerinud viimase aruandeaasta 31. juuliks.

(14) Kui erimeetmed täiendavad varasemaid tegevusi ja puudub spetsiaalne järelevalvekord, siis esitage väljundid ja tulemused proportsionaalselt.

(15) Euroopa Parlamendi ja nõukogu 16. aprilli 2014. aasta määrus (EL) nr 516/2014, millega luuakse Varjupaiga-, Rände- ja Integratsioonifond, muudetakse nõukogu otsust 2008/381/EÜ ning tunnistatakse kehtetuks Euroopa Parlamendi ja nõukogu otsused nr 573/2007/EÜ ja nr 575/2007/EÜ ja nõukogu otsus 2007/435/EÜ (ELT L 150, 20.5.2014, lk 168).

(16) Euroopa Parlamendi ja nõukogu 16. aprilli 2014. aasta määrus (EL) nr 514/2014, millega sätestatakse Varjupaiga-, Rände- ja Integratsioonifondi ning politseikoostöö, kuritegevuse tõkestamise ja selle vastu võitlemise ning kriisiohje rahastamisvahendi suhtes kohaldatavad üldsätted (ELT L 150, 20.5.2014, lk 112).

(17) Eelkõige naabruspiirkonna, arengu- ja rahvusvahelise koostöö instrument „Globaalne Euroopa“ ja ühinemiseelse abi rahastamisvahend (IPA).

(18) Asjakohane võib olla ka vastastikune täiendavus muude asjaomaste ELi fondidega (nt taaste- ja vastupidavusrahastu, programm „Erasmus+“, programm „Loov Euroopa“, Ühtekuuluvusfond, õiglase ülemineku fond jne).

(19) Näiteks ELi tasandi asutustevaheline koostöö liikmesriikide vahel ning liikmesriikide ja asjaomaste ELi organite, ametite ja asutuste vahel, samuti koostöö riiklikul tasandil iga liikmesriigi pädevate asutuste vahel.